21. 2. 89 De Europæiske Fællesskabers Tidende Nr. C 42/5 
II 
(Forberedende retsakter) 
KOMMISSIONEN 
Forslag til Rådets direktiv om tilnærmelse af medlemsstaternes lovgivning om gasapparater 
KOM(88) 786 endelig udg. — SYN 178 
(Forelagt af Kommissionen den 22. december 1988) 
(89/C 42/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det påhviler medlemsstaterne at sørge for deres borgeres 
og i givet fald også husdyrs og goders sikkerhed og 
sundhed på deres område i forbindelse med de risici, der 
opstår ved anvendelse af gasapparater; 
visse medlemsstater har ufravigelige bestemmelser om 
navnlig det sikkerhedsniveau, som gasapparater skal 
overholde, ved at der er fastlagt nærmere regler for 
konstruktion, funktion og kontrolprocedurer; disse 
bestemmelser medfører ikke nødvendigvis forskellige 
sikkerhedsniveauer i de forskellige medlemsstater, men 
de indbyrdes uoverensstemmelser medfører hindringer 
for samhandelen i Fællesskabet; 
der gælder forskellige betingelser for gaskategorier og 
ledningstryk i medlemsstaterne; disse betingelser er ikke 
harmoniseret, fordi situationen i den enkelte medlemsstat 
med hensyn til energiforsyning og -distribution er speciel 
for denne; Hvidbogen om gennemførelsen af det indre marked, som 
Det Europæiske Råd godkendte i juni 1985, indeholder i 
afsnit 62 og 68 bestemmelser om anvendelse af den nye 
metode til harmonisering af lovgivningerne; 
fællesskabsretten indeholder bestemmelser om, at der 
som undtagelse fra en af de grundlæggende regler for 
Fællesskabet, nemlig de frie varebevægelser, må accep­
teres de hindringer for samhandelen mellem medlemssta­
terne, der skyldes forskelle i de nationale lovgivninger 
vedrørende markedsføring af produkter, såfremt sådanne 
hindringer kan anerkendes som værende nødvendige for 
at opfylde ufravigelige krav; 
overholdelsen af de væsentlige krav om sikkerhed og 
sundhed er en absolut forudsætning for at sikre gasappa­
raternes sikkerhed; energibesparelse anses for at være af 
væsentlig betydning; disse krav skal gennemføres skøn­
somt, så der tages hensyn til det teknologiske stade på 
fabrikationstidspunktet; 
dette direktiv indeholder derfor kun de væsentlige og 
ufravigelige krav; for at lette bevisførelsen for overens­
stemmelse med disse væsentlige krav må gasapparater 
være omfattet af harmoniserede europæiske standarder 
for bl.a. konstruktion, bygning og afprøvning, hvis over­
holdelse giver ret til at formode, at produkterne er i 
overensstemmelse med de væsentlige krav; sådanne 
harmoniserede europæiske standarder udarbejdes af 
private organer og bør bevare deres ikke-bindende 
status; i dette øjemed anerkendes Den Europæiske Stan­
dardiseringsorganisation (CEN) og Den Europæiske 
Komité for Elektroteknisk Standardisering (CENELEC) 
som organer med kompetence til at vedtage harmonise­
rede standarder i overensstemmelse med de generelle 
retningslinjer for samarbejde mellem Kommissionen og 
disse to organer, som blev underskrevet den 13. novem­
ber 1984; i dette direktiv er en harmoniseret standard en 
teknisk specifikation (europæisk standard eller harmoni-
seringsdokument), som er vedtaget af et af disse to 
organer eller af dem begge efter henstilling fra Kom­
missionen i overensstemmelse med Rådets direktiv 
Nr. C 42/6 De Europæiske Fællesskabers Tidende 21. 2. 89 
83/189/EØF af 28. marts 1983 om en informationspro­
cedure med hensyn til tekniske standarder og 
forskrifter (') og de allerede nævnte generelle retnings­
linjer; 
indtil der vedtages harmoniserede standarder i den i 
dette direktiv nævnte forstand, bør overholdelsen af de 
væsentlige krav og dermed gasapparaternes frie bevæge­
lighed lettes, ved at man på fællesskabsplan i en over­
gangsperiode godkender de varer, der er i overensstem­
melse med nationale standarder, hvis overensstemmelse 
med de væsentlige krav er bekræftet ved hjælp af en 
fællesskabskontrolprocedure; 
det er nødvendigt at kontrollere overholdelsen af disse 
tekniske forskrifter for at beskytte brugere og tredje­
mand effektivt; de nuværende godkendelsesprocedurer er 
ikke de samme i de forskellige medlemsstater; for at 
undgå flerdobbelt kontrol, der samtidig er til hinder for 
disse gasapparaters frie bevægelighed, bør der skabes 
ordninger, hvorved medlemsstaterne anerkender hinan­
dens godkendelsesprocedurer; for at lette denne gensi­
dige anerkendelse af godkendelsesprocedurerne bør der 
fastsættes harmoniserede fællesskabsprocedurer og fore­
tages en harmonisering af de kriterier, som benyttes ved 
udpegning af organer til at gennemføre disse procedurer; 
medlemsstaternes ansvar på deres område for sikkerhed, 
sundhed og energibesparelse, der omfattes af de væsent­
lige krav, bør anerkendes i en beskyttelsesklausul, som 
indeholder bestemmelser om en passende fællesskabspro­
cedure; 
modtagere af enhver beslutning, der træffes inden for 
rammerne af dette direktiv, skal oplyses om motiveringen 
for denne beslutning samt om de klagemuligheder, der 
findes; 
Rådet vedtog den 17. september 1984 et rammedirektiv 
om gasapparater (84/530/EØF) (2) og et særdirektiv om 
gasvandvarmere (84/531/EØF) (3); disse direktiver 
dækker samme område som dette direktiv og bør derfor 
ophæves; 
de foranstaltninger, der skal bidrage til gradvis at 
gennemføre det indre marked, skal træffes inden den 
0) EFT nr. L 109 af 26. 4. 1983, s. 8. 
(2) EFT nr. L 300 af 19. 11. 1984, s. 95. 
(J) EFT nr. L 300 af 19. 11. 1984, s. 106. 31. december 1992; det indre marked omfatter et område 
uden indre grænser, hvori den frie bevægelighed for 
varer, personer, tjenesteydelser og kapital er sikret — 
UDSTEDT FØLGENDE DIREKTIV: 
KAPITEL I 
Anvendelsesområde, markedsføring og fri bevægelighed 
Artikel 1 
1. Dette direktiv finder anvendelse på gasapparater, 
der anvendes til madlavning, opvarmning, produktion af 
varmt vand, til køling, belysning eller vask og i givet fald 
har en vandtemperatur på ikke over 105 ° C, i det 
følgende benævnt »apparater«. 
2. Apparater specielt konstrueret til brug i industrielle 
processer omfattes ikke af definitionen i stk. 1. 
3. I dette direktiv forstås ved »gasformigt brændstof« 
enhver form for brændstof, som er gasformigt ved 
temperaturer på 15 °C under et tryk på 1. bar. 
4. I dette direktiv forstås ved »normal anvendelse« af 
apparater: 
— korrekt installerede apparater, under særlig hensyn­
tagen til gaskategori og ledningstryk i den pågæl­
dende medlemsstat 
— apparater, der anvendes med de normale svingninger 
i gaskvaliteten og de normale svingninger i lednings-
trykket, der gennemgår et regelmæssigt eftersyn 
— apparater, der anvendes i overensstemmelse med 
deres formål eller på en måde, som med rimelighed 
kan forventes. 
Artikel 2 
1. Medlemsstaterne træffer alle nødvendige foranstalt­
ninger for at sikre, at de i artikel 1 omhandlede appa­
rater kun kan markedsføres og tages i brug, såfremt de 
ved normal anvendelse ikke frembyder nogen risiko for 
mennesker, husdyr og ejendom. 
2. Medlemsstaterne underretter Kommissionen og de 
øvrige medlemsstater om de gaskategorier og lednings-
tryk, der anvendes på deres område. Kommissionen 
sikrer, at disse oplysninger offentliggøres i De Euro­
pæiske Fællesskabers Tidende. 
21. 2. 89 De Europæiske Fællesskabers Tidende Nr. C 42/7 
Artikel 3 
De i artikel 1 omhandlede apparater skal opfylde de 
relevante væsentlige krav, som fremgår af bilag I. 
Artikel 4 
1. Medlemsstaterne kan ikke modsætte sig, at appa­
rater, som opfylder dette direktivs bestemmelser, 
markedsføres og tages i brug. 
2. Medlemsstaterne kan ikke modsætte sig markedsfø­
ringen af sikkerheds- og kontroludstyr til professionel 
anvendelse, i det følgende benævnt »udstyr«, som er en 
del af et apparat, og hvis karakteristika er anført i den i 
artikel 8, stk. 4, nævnte attest. 
Artikel 5 
1. Medlemsstaterne går ud fra, at de i artikel 3 
omhandlede relevante væsentlige krav er opfyldt, når der 
er tale om apparater og udstyr, som er konstrueret til at 
indgå i et apparat, når disse er i overensstemmelse med: 
a) de relevante nationale standarder til gennemførelse af 
de harmoniserede standarder, hvis referencer er blevet 
offentliggjort i De Europæiske Fællesskabers Tidende. 
Medlemsstaterne offentliggør referencerne for disse 
nationale standarder 
b) de i stk. 2 omhandlede relevante nationale standarder, 
for så vidt der på de af disse standarder omfattede 
områder ikke findes harmoniserede standarder. 
2. Medlemsstaterne meddeler Kommissionen teksterne 
til deres nationale standarder som omhandlet i stk. 1, 
litra b), som de anser for at være i overensstemmelse med 
de i artikel 3 omhandlede væsentlige krav. Kommis­
sionen fremsender straks disse nationale standarder til de 
øvrige medlemsstater. I overensstemmelse med den i 
artikel 6, stk. 2, fastsatte fremgangsmåde underretter den 
medlemsstaterne om de nationale standarder, som 
formodes at være i overensstemmelse med de i artikel 3 
omhandlede væsentlige krav. 
Artikel 6 
1. Skønner en medlemsstat eller Kommissionen, at de 
i artikel 5, stk. 1, omhandlede standarder ikke fuldt ud 
opfylder de i artikel 3 omhandlede væsentlige krav, 
underretter Kommissionen eller medlemsstaten det i 
henhold til direktiv 83/189/EØF nedsatte stående 
udvalg, herefter benævnt »udvalget«, og anfører begrun­
delsen herfor. Udvalget afgiver straks udtalelse. 
Under hensyn til udvalgets udtalelse meddeler Kommis­
sionen medlemsstaterne, om det er nødvendigt at trække 
de pågældende standarder tilbage i de i artikel 5, stk. 1, 
nævnte publikationer. 2. Efter at have modtaget den i artikel 5, stk. 2, 
omhandlede meddelelse, rådfører Kommissionen sig med 
udvalget. Efter at have modtaget dettes udtalelse under­
retter Kommissionen inden en måned medlemsstaterne 
om, hvorvidt de pågældende nationale standarder skal 
anses for at være i overensstemmelse med de harmonise­
rede standarder eller ej; i givet fald offentliggør 
medlemsstaterne referencerne for disse standarder. 
Kommissionen offentliggør dem ligeledes i De Euro­
pceiske Fællesskabers Tidende. 
Artikel 7 
1. Konstaterer en medlemsstat, at normalt anvendte 
apparater, som er forsynet med CE-mærket, frembyder 
en risiko for mennesker, husdyr eller ejendom, træffer 
den alle fornødne foranstaltninger til at trække appara­
terne tilbage fra markedet eller forbyde eller begrænse 
deres markedsføring. 
Medlemsstaten underretter omgående Kommissionen om 
denne foranstaltning og anfører begrundelsen for sin 
afgørelse, herunder om den manglende overensstemmelse 
skyldes: 
a) manglende overholdelse af de i artikel 3 omhandlede 
væsentlige krav, såfremt apparatet ikke opfylder de i 
artikel 5, stk. 1, omhandlede standarder 
b) forkert anvendelse af de i artikel 5, stk. 1, omhand­
lede standarder 
c) mangler i selve de i artikel 5, stk. 1, omhandlede stan­
darder. 
2. Kommissionen indleder konsultationer med de 
berørte parter snarest muligt. Konstaterer den efter disse 
konsultationer, at den i stk. 1 nævnte foranstaltning er 
berettiget, underretter den omgående den initiativta­
gende medlemsstat samt de øvrige medlemsstater. 
Er den i stk. 1 nævnte afgørelse begrundet i mangler i 
standarderne, forelægger Kommissionen efter at have 
hørt de berørte parter sagen for udvalget inden to 
måneder, hvis den medlemsstat, der har truffet de pågæl­
dende foranstaltninger, agter at opretholde dem, og 
iværksætter proceduren i artikel 6. 
3. Er et apparat, der ikke opfylder kravene, forsynet 
med CE-mærket, træffer den pågældende medlemsstat 
passende foranstaltninger mod den, der har anbragt 
mærket, og underretter Kommissionen og de øvrige 
medlemsstater herom. 
4. Kommissionen sørger for, at medlemsstaterne 
holdes underrettet om denne procedures forløb og resul­
tater. 
Nr. C 42/8 De Europæiske Fællesskabers Tidende 21. 2. 89 
KAPITEL II 
Overensstemmelsesattestering 
Artikel 8 
1. Attesteringen af seriefremstillede apparaters over­
ensstemmelse med bestemmelserne i direktivet sker ved: 
a) på konstruktionsstadiet: EF-typeafprøvningen som 
omhandlet i bilag II, punkt 1, og 
b) inden markedsføringen, efter fabrikantens eget valg: 
— den i bilag II, punkt 2, omhandlede EF-erklæring 
om produktionsoverensstemmelse (type 1), eller 
— den i bilag II, punkt 3, omhandlede EF-erklæring 
om produktionsoverensstemmelse (type 2), eller 
— den i bilag II, punkt 4, omhandlede EF-verifika-
tion (type 1). 
2. I tilfælde af produktion af et apparat som en enkelt 
enhed sker overensstemmelsesattesteringen ved den i 
bilag II, punkt 5, omhandlede EF-verifikation (type 2). 
3. Efter afslutning af de i stk. 1, litra b, og stk. 2 
omhandlede procedurer anbringes CE-typegodkendelses-
mærket på de godkendte apparater i overensstemmelse 
med artikel 10. 
4. De i stk. 1 omhandlede procedurer skal finde 
anvendelse på det i artikel 4, stk. 2, omhandlede udstyr, 
som er en del af et apparat. Der anbringes imidlertid 
ikke noget CE-typegodkendelsesmærke på udstyret; i 
stedet udstedes en attest, hvor dettes karakteristika 
anføres. 
Attesten skal ledsage udstyret. 
5. Når apparaterne ligeledes er underkastet andre 
fællesskabsdirektiver, 
— skal apparaterne kontrolleres for at sikre opfyldelsen 
af kravene i nærværende direktiv efter de i stk. 1 og 2 
anførte procedurer 
— skal det sikres, at apparaterne også opfylder kravene i 
de andre direktiver efter de relevante procedurer i 
disse direktiver. 
Anbringelse af CE-mærket som anført i stk. 3 tjener som 
attestation for, at bestemmelserne i alle relevante direk­
tiver er opfyldt. 
6. Dokumenter og korrespondance vedrørende over­
ensstemmelsesattesteringen udfærdiges på det eller de 
officielle sprog i den medlemsstat, hvor de nævnte proce­
durer vil blive gennemført, eller på et sprog, som det 
pågældende udpegede organ har accepteret. Artikel 9 
1. Hver medlemsstat underretter de øvrige medlems­
stater og Kommissionen om de udpegede organer, som 
skal gennemføre de i artikel 8 nævnte procedurer. 
Kommissionen offentliggør en liste over disse udpegede 
organer samt deres identifikationssymboler i De Euro­
pæiske Fællesskabers Tidende og sørger for, at listen 
ajourføres. 
2. Medlemsstaterne anvender de i bilag V omhandlede 
kriterier for vurderingen af de organer, som skal 
udpeges. 
De organer, som opfylder vurderingskriterierne i de rele­
vante harmoniserede standarder, antages at overholde 
kriterierne i nævnte bilag. 
3. En medlemsstat, som har udpeget et organ, skal 
trække godkendelsen tilbage, hvis den konstaterer, at 
organet ikke længere opfylder de i stk. 2 omhandlede 
kriterier. Den underretter omgående de øvrige medlems­
stater og Kommissionen herom. 
KAPITEL III 
CE-typegodkendelsesmærke 
Artikel 10 
1. CE-typegodkendelsesmærket og de i bilag III 
anførte påskrifter skal anbringes tydeligt, letlæseligt og 
således, at de ikke kan slettes, på apparatet eller på en 
mærkeplade, som skal være således udformet, at den 
ikke kan genbruges. 
2. Der må ikke på apparaterne anbringes mærker, der 
kan forveksles med CE-mærket. 
Artikel 11 
Konstateres det, at CE-mærket uberettiget er anbragt på 
apparater, eller at attesteringen for udstyr er uberettiget, 
fordi: 
— apparaterne eller udstyret ikke er i overensstemmelse 
med apparatet eller udstyret som omhandlet i 
EF-typegodkendelsesattesten 
— apparaterne eller udstyret er i overensstemmelse med 
det apparat eller udstyr, der er omhandlet i 
EF-typegodkendelsesattesten, men ikke opfylder de 
væsentlige krav, der gælder for dem 
— fabrikanten ikke overholder de forpligtelser, der er 
specificeret i bilag II 
21. 2. 89 De Europæiske Fællesskabers Tidende Nr. C 42/9 
trækker det udpegede organ retten til at anbringe 
CE-mærket eller til at udstede attesten tilbage og under­
retter de øvrige udpegede organer og rapporterer til den 
pågældende medlemsstat. 
KAPITEL IV 
Afsluttende bestemmelser 
Artikel 12 
Enhver afgørelse, som træffes i henhold til dette direktiv, 
og som fører til indskrænkninger i markedsføringen 
og/eller ibrugtagningen af et apparat, skal begrundes 
klart. Afgørelsen meddeles hurtigst muligt den berørte 
part, og det angives, hvilke retsmidler der findes i den 
nævnte medlemsstats lovgivning, samt hvilke frister der 
gælder for sådanne retsmidler. Artikel 13 
Direktiv 84/530/EØF og 84/531/EØF ophæves. 
Artikel 14 
1. Medlemsstaterne vedtager og offentliggør inden 
den 1. januar 1991 de love og administrative bestem­
melser, der er nødvendige for at efterkomme dette 
direktiv. De underretter straks Kommissionen herom. 
De anvender disse bestemmelser fra den 31. december 
1992. 
2. Medlemsstaterne meddeler Kommissionen ordlyden 
af de nationale retsforskrifter, som de udsteder på det 
område, der er omfattet af dette direktiv. 
Artikel 15 
Dette direktiv er rettet til medlemsstaterne. 
BILAG I 
VÆSENTLIGE KRAV 
1.1. Generelle betingelser 
1.1.1. Et apparat skal være konstrueret og bygget således, at det kan anvendes sikkert og ikke frem­
byder nogen fare for mennesker, husdyr og ejendom under en rimelig levetid, og såfremt det 
anvendes normalt som defineret i artikel 1, stk. 4. 
1.1.2. Ved markedsføring af apparatet skal det være forsynet med fabrikantens instruktioner på den 
pågældende medlemsstats officielle sprog vedrørende: 
— installering, vedligeholdelse og justering, beregnet til installatøren 
— sikker anvendelse og vedligeholdelse, beregnet til brugeren. 
1.1.3. Et udstyr beregnet til anvendelse i et apparat skal være konstrueret og bygget på en sådan måde, 
at det fungerer korrekt, når det anbringes i overensstemmelse med fabrikantens anvisninger. 
Anvisningerne for installering, justering, drift og vedligeholdelse skal udleveres sammen med 
udstyret. 
1.2. Materialer 
1.2.1. Materialer skal være egnede til formålet og skal kunne modstå de mekaniske, kemiske og 
termiske påvirkninger, de normalt vil blive udsat for. 
1.2.2. De materialeegenskaber, som har betydning for sikkerheden, skal garanteres af fabrikanten eller 
leverandøren. 
1.2.3. De materialer, som anvendes i de gasførende dele, skal være af en sådan art, at risikoen for 
eksplosioner ved ydre brandpåvirkninger reduceres til et minimum. 
1.3. 
1.3.1. Udformning og konstruktion 
Generelt 
1.3.1.1. Apparatet skal være således konstrueret, at der ved normal anvendelse ikke opstår ustabilitet, 
mekaniske spændinger eller slid, som risikerer at hindre en sikker anvendelse. 
Nr. C 42/10 De Europæiske Fællesskabers Tidende 21. 2. 89 
1.3.1.2. Kondensering under opstart og/eller drift må ikke indvirke på apparatets sikkerhedstekniske 
funktion. 
1.3.1.3. Apparatet skal være således konstrueret, at indtrængning af vand og utilsigtet indtrængning af 
luft i de gasførende dele ikke finder sted. 
1.3.1.4. I tilfælde af en normal variation i energitilførslen skal apparatet fortsat fungere sikkert. 
1.3.1.5. En unormal variation, svigtende eller fornyet tilførsel af energi må ikke føre til en sikkerheds-
teknisk farlig situation. 
1.3.1.6. Ved anvendelse af elektricitet med en nominel værdi uden for områderne 50 til 1 000 V (veksel­
strøm) og 75 til 1 500 V (jævnstrøm) skal apparatet være udformet og konstrueret, så elektriske 
risici undgås. 
1.3.1.7. Dele af et apparat, som er under tryk, skal uden nævneværdig deformation kunne modstå de 
mekaniske og termiske påvirkninger, de udsættes for. 
1.3.1.8. Et apparat skal være udformet og konstrueret på en sådan måde, at en fejl i en anordning ikke 
fører til en sikkerhedsteknisk farlig situation. 
1.3.1.9. Såfremt et apparat er udstyret med sikkerheds- og kontrolanordninger, skal sikkerhedsanordnin­
gerne fungere uafhængigt af kontrolanordningerne. 
1.3.1.10. Alle dele af et apparat, som justeres i forbindelse med produktionen, og som ikke skal kunne 
betjenes af brugeren og installatøren, skal være passende beskyttet. 
1.3.2. Udslip af ufo rbrxndt gas 
1.3.2.1. Et apparat skal være således konstrueret, at udsivning af gas er begrænset til en mængde, der 
ikke medfører nogen risiko. 
1.3.2.2. Et apparat skal være således konstrueret, at gasudstrømningen under antændelse og/eller genan-
tændelse og efterslukning skal være begrænset, for at undgå en farlig ansamling af uforbrændt 
gas i apparatet. 
1.3.3. Antændelse 
Apparaterne skal være således konstrueret, at der ved normal anvendelse: 
— sker en jævn antændelse og genantændelse 
— sker krydstænding. 
1.3.4. Fo rbrænding 
1.3.4.1. Apparaterne skal være således konstrueret, at flammen ved normal anvendelse er stabil, og 
forbrændingsprodukterne må ikke indeholde uacceptable koncentrationer af skadelige stoffer. 
1.3.4.2. Et apparat skal være således konstrueret, at en utilsigtet udledning af forbrændingsprodukter 
ikke vil forekomme ved normal anvendelse og heller ikke under unormale trækforhold, for så 
vidt angår apparater, der er forbundet med en trækkanal. 
1.3.4.3. Hurtigvandvarmere og enkelte varmeapparater, som ikke er forbundet med en trækkanal, må 
ikke forårsage en karbonmonoxidkoncentration i rummet på over 0,01 %. 
1.3.5. Effektivitet 
Et apparat skal have en vis minimumseffektivitet under hensyntagen til den tekniske udvikling. 
1.3.6. Temperaturer 
1.3.6.1. Dele af et apparat, som er beregnet til at blive anbragt nær ved gulvet eller andre overflader, må 
ikke nå temperaturer, som udgør en fare for omgivelserne. 
1.3.6.2. Overfladetemperaturerne på de kontrolknapper og håndtag på apparaterne, som skal kunne 
betjenes, må ikke nå værdier, som udgør en fare for brugeren. 
21. 2. 89 De Europæiske Fællesskabers Tidende Nr. C 42/11 
1.3.6.3. Bortset fra overflader eller dele, som skal afgive varme, må overfladetemperaturen på udvendige 
dele på et apparat, som er beregnet til anvendelse i boliger, under driftsbetingelserne ikke over­
stige værdier, som udgør en fare for brugeren og især for børn, for hvem der må tages højde for 
en passende berøringstid. 
1.3.7. Fødevarer og vand til sanitære formål 
Materialer og komponenter, anvendt til konstruktion af et apparat, som kan komme i berøring 
med fødevarer eller vand til sanitære formål, må ikke forringe kvaliteten heraf. 
BILAG II 
PROCEDURER FOR OVERENSSTEMMELSESATTESTERING 
1. EF-TYPEAFPRØVNING 
1.1. Ved EF-typeafprøvning forstås den del af proceduren, hvorved et udpeget organ konstaterer 
og attesterer, at et apparat, som er repræsentativt for den planlagte produktion, opfylder 
forskrifterne i det direktiv, der gælder for dette apparat. 
1.2. Anmodning om typeafprøvning indgives af fabrikanten eller dennes i Fællesskabet etablerede 
repræsentant til ét enkelt udpeget organ. 
1.2.1. Anmodningen skal omfatte: 
— fabrikantens navn og adresse og, såfremt anmodningen indgives af en godkendt repræsen­
tant, desuden dennes navn og adresse 
— en skriftlig erklæring om, at der ikke er indgivet anmodning til andre udpegede organer 
— konstruktionsbeskrivelse, jf. bilag IV. 
1.2.2. Ansøgeren stiller et apparat til rådighed for det udpegede organ, som er repræsentativt for 
den planlagte produktion, i det følgende benævnt »type«. Det udpegede organ kan anmode 
om andre eksemplarer af typen, såfremt dette er nødvendigt af hensyn til prøvningspro-
grammet. 
Typen kan endvidere dække produktvarianter, når blot disse varianter ikke har forskellige 
karakteristika med hensyn til sikkerhed og effektivitet. 
1.3. Det udpegede organ skal: 
1.3.1. undersøge konstruktionsbekrivelsen og kontrollere, at typen er fremstillet i overensstemmelse 
med denne, samt fastslå, hvilke elementer der er blevet konstrueret i overensstemmelse med de 
relevante bestemmelser i standarderne og de væsentlige krav i direktivet 
1.3.2. gennemføre — eller lade gennemføre — undersøgelser og/eller prøvninger til kontrol af, om 
fabrikantens løsninger opfylder de væsentlige krav i de tilfælde, hvor de standarder, der 
omhandles i artikel 5, ikke er blevet anvendt 
1.3.3. gennemføre — eller lade gennemføre — undersøgelser og/eller prøvninger til kontrol af, om 
de relevante standarder rent faktisk er blevet anvendt i de tilfælde, hvor fabrikanten har valgt 
at bruge disse, således at det sikres, at de væsentlige krav er opfyldt. Såfremt fabrikanten 
erklærer, at produktet fuldt ud er konstrueret i henhold til standarden, og såfremt overens­
stemmelsen af de produkter, der skal produceres, kan vurderes, uden at det udpegede organ 
gennemfører en prøvning, gennemføres der en EF-typeafprøvning udelukkende på grundlag 
af den tekniske dokumentation. 
1.4. Konstateres det, at typen opfylder direktivets bestemmelser, udsteder det udpegede organ en 
EF-typegodkendelse til ansøgeren. Godkendelsen skal indeholde undersøgelsens resultater, 
eventuelle betingelser for dens gyldighed, samt data til identificering af den godkendte type 
og i givet fald en beskrivelse af dens funktion. Godkendelsen vedlægges relevant teknisk mate­
riale, såsom tegninger og skemaer. 
1.5. De øvrige udpegede organer underrettes straks om udstedelsen af EF-typegodkendelsen og 
eventuelle tillægsgodkendelser som omhandlet i punkt 1.7 for den pågældende type. De kan få 
en kopi af EF-typegodkendelsen og de dertil knyttede dokumenter og kan efter begrundet 
anmodning få en kopi af bilagene til attesten og rapporterne vedrørende de undersøgelser og 
prøvninger, der er gennemført. 
Nr. C 42/12 De Europæiske Fællesskabers Tidende 21. 2. 89 
1.6. Såfremt et udpeget organ nægter at udstede eller tilbagetrækker en EF-typegodkendelses-
attest, skal det underrette den medlemsstat, som udpegede dette organ, samt de øvrige udpe­
gede organer og angive begrundelsen for denne beslutning. 
1.7. Ansøgeren skal underrette det udpegede organ, som har udstedt EF-typegodkendelsesattesten, 
hvis den godkendte type ændres. 
Såfremt den godkendte type ændres, skal dette også godkendes af det udpegede organ, som 
har udstedt EF-typegodkendelsesattesten, hvis sådanne ændringer kan påvirke de væsentlige 
krav eller de foreskrevne betingelser for anvendelse af apparatet. Denne tillægsgodkendelse 
gives i form af en tilføjelse til den oprindelige EF-typegodkendelsesattest. 
2. EF-ERKLÆRING OM PRODUKTIONSOVERENSSTEMMELSE (type 1) 
2.1. Ved EF-erklæring om produktionsoverensstemmelse (type 1) forstås den del af proceduren, 
hvorved fabrikanten erklærer, at de pågældende apparater er i overensstemmelse med den 
type, som er beskrevet i EF-typegodkendelsesattesten, og opfylder de krav i nærværende 
direktiv, som gælder for dem. Fabrikanten skal udstede en skriftlig overensstemmelseserklæ-
ring, og han eller hans godkendte repræsentant i Fællesskabet skal anbringe CE-mærket på 
hvert enkelt apparat. Sammen med CE-mærket anføres det identificeringsmærke, der 
anvendes af det udpegede organ, som har foretaget de i punkt 2.3 omhandlede stikprøver. 
2.2. Fabrikanten træffer alle nødvendige foranstaltninger for at sikre, at produktionen i fremstil­
lingsprocessen, dvs. også kontrollen og prøvningen af det færdige produkt, bliver homogen, 
og at apparaterne er i overensstemmelse med den type, der er beskrevet i 
EF-typegodkendelsesattesten, samt kravene i det direktiv, der gælder på området. Et af fabri­
kanten valgt organ foretager stikprøvekontrol af produktet, jf. punkt 2.3.a eller 2.3.b. 
2.3. a) Apparaterne skal i givet fald underkastes en statistisk kontrol og skal derfor samles i 
mærkede partier, som hver især består af vareenheder af én enkelt model, der er fremstillet 
under stort set samme vilkår. Der udtages med uregelmæssige mellemrum et prøveeksem­
plar, og det undersøges, om dette opfylder godkendelseskriterierne, under anvendelse af en 
enkelt prøveudtagningsplan med følgende karakteristika: 
— et standardkvalitetsniveau for den kontrollerede serie svarende til 95 % sandsynlighed 
for accept og med en ikke-overensstemmelsesprocent på mellem 0,5 og 1,5 % 
— en begrænsende kvalitet af den kontrollerede serie svarende til 5 % sandsynlighed for 
accept og med en ikke-overensstemmelsesprocent på mellem 5 og 10 %. 
Godkendes et parti ikke, træffer det udpegede organ de fornødne foranstaltninger til, at 
det pågældende parti ikke markedsføres. 
2.3. b) Kontrol af apparaterne på virksomheden foretages med uregelmæssige mellemrum på højst 
et år. Der undersøges et tiltrækkeligt stort antal apparater, og de prøvninger, der er 
omhandlet i de relevante standarder, jf. artikel 5, eller tilsvarende prøvninger gennemføres 
for at sikre, at apparatet opfylder kravene i direktivet. Opfylder et apparat ikke kravene, 
træffer det udpegede organ sådanne foranstaltninger, som mangelen gør nødvendig, og det 
underretter ligeledes de øvrige udpegede organer om sådanne trufne foranstaltninger. 
3. EF-ERKLÆRING OM PRODUKTIONSOVERENSSTEMMELSE (type 2) 
3.1. Ved EF-erklæring om produktionsoverensstemmelse (type 2) forstås den del af proceduren, 
hvorved en fabrikant, der opfylder bestemmelserne i punkt 3.2, erklærer, at de pågældende 
apparater er i overensstemmelse med den type, der er beskrevet i EF-typegodkendelsesatte­
sten, og opfylder de krav i nærværende direktiv, der gælder for dem. Fabrikanten skal 
anbringe CE-mærket på hvert enkelt apparat og udstede en skriftlig overensstemmelseserklæ-
ring. Denne erklæring skal dække enten enkelte eller flere apparater, og skal opbevares af 
fabrikanten. Sammen med CE-mærket anføres det identificeringsmærke, der anvendes af det 
udpegede organ, som er ansvarligt for EF-kontrollen. 
21. 2. 89 De Europæiske Fællesskabers Tidende Nr. C 42/13 
3.2. Fabrikanten skal på tilfredsstillende vis have indført et kvalitetssystem til sikring af, at appara­
terne er i overensstemmelse med den type, der er omhandlet i EF-typegodkendelsesattesten, 
og med bestemmelserne i nærværende direktiv. Fabrikanten er underlagt den i punkt 3.4 
omhandlede EF-kontrol. 
3.3. Kvalitetssystem 
3.3.1. Fabrikanten indsender en ansøgning om godkendelse af kvalitetssystemet til et udpeget organ. 
Ansøgningen skal omfatte: 
— alle relevante oplysninger, herunder en beskrivelse af kvalitetssystemet og en beskrivelse af 
den godkendte types konstruktion 
— et tilsagn fra fabrikanten om, at han agter at opfylde forpligtelserne i forbindelse med det 
godkendte kvalitetssystem 
— et tilsagn fra fabrikanten om, at han agter at vedligeholde det godkendte kvalitetssystem 
og sikre, at det fortsat fungerer hensigtsmæssigt og effektivt. 
3.3.2. Alle de forhold, krav og bestemmelser, som fabrikanten har taget hensyn til, skal dokumen­
teres på systematisk og overskuelig måde i skriftlig form med en redegørelse for politik, 
procedurer og instruktioner. Kvalitetsprogrammer, planer, manualer og registre skal fremgå 
på en alment forståelig måde af beskrivelsen af kvalitetssystemet. Redegørelsen skal bl.a. inde­
holde en tilfredsstillende beskrivelse af: 
— kvalitetsmålsætninger og organisationsstruktur, samt ledelsens ansvar og beføjelser i 
forbindelse med produktkvalitet 
— produktionsprocesser, kvalitetskontrol og -sikring og den teknik og de systematiske foran­
staltninger, der vil blive anvendt 
— de undersøgelser og prøvninger, der skal udføres før, under og efter produktionen, og den 
hyppighed, hvormed dette sker 
— de måder, hvorpå det kontrolleres, at den krævede produktkvalitet er opnået, og at kvali­
tetssystemet fungerer effektivt. 
3.3.3. Det udpegede organ undersøger og evaluerer kvalitetssystemet for at fastslå, om det opfylder 
kravene i punkt 3.3.2. Organet skal antage, at disse krav er opfyldt, for så vidt angår kvalitets­
systemer, som bygger på den harmoniserede standard på området. 
Det udpegede organ skal underrette fabrikanten om afgørelsen og give de øvrige udpegede 
organer meddelelse herom. Meddelelsen til fabrikanten skal indeholde resultaterne af under­
søgelsen og en begrundet afgørelse. 
3.3.4. Fabrikanten skal underrette det udpegede organ, som har godkendt kvalitetssystemet, dersom 
systemet ændres som følge af ny konstruktionsteknologi eller nye kvalitetsprincipper. 
3.3.5. Såfremt et udpeget organ tilbagetrækker en godkendelse af et kvalitetssystem, skal det give de 
øvrige udpegede organer meddelelse herom og anføre begrundelsen herfor. 
3.4. EF-kontrol 
3.4.1. Formålet med EF-kontrol er at sikre, at fabrikanten fuldt ud opfylder sine forpligtelser i 
henhold til det godkendte kvalitetssystem. 
3.4.2. Fabrikanten skal give det udpegede organ adgang til at inspicere produktions-, kontrol-, 
afprøvnings- og oplagringsfaciliteterne og skal give det alle nødvendige oplysninger, herunder 
— beskrivelse af kvalitetssystemet 
— teknisk dokumentation 
— kvalitetsregistreringer, herunder inspektionsrapporter og prøvningsdata, kalibreringsdata, 
rapporter over personalets kvalifikationer osv. 
3.4.3. Det udpegede organ skal sikre sig, at fabrikanten vedligeholder og anvender kvalitetssystemet, 
og udarbejder en kontrolrapport til fabrikanten. 
Nr. C 42/14 De Europæiske Fællesskabers Tidende 21. 2. 89 
4. EF-VERIFIKATION (type 1) 
4.1. EF-verifikationen er den del af proceduren, hvorved et udpeget organ kontrollerer og atte­
sterer, at apparaterne er i overensstemmelse med den type, som er beskrevet i EF-typegodken-
delsesattesten, og opfylder de krav i nærværende direktiv, som gælder for dem. Det udpegede 
organ skal anbringe CE-mærket på hvert enkelt apparat og udstede en skriftlig overensstem-
melsesattest. 
Attesten skal dække enten enkelte eller flere apparater og skal opbevares af fabrikanten. 
4.2. Hvert apparat undersøges, og der foretages de afprøvninger, der er anført i de relevante stan­
darder som omtalt i artikel 5, eller lignende afprøvninger, for at sikre, at apparatet er i over­
ensstemmelse med de pågældende krav i direktivet. 
5. EF-VERIFIKATION (type 2) 
5.1. EF-verifikationen er en procedure, hvorved et udpeget organ kontrollerer og attesterer, at et 
apparat opfylder de krav i nærværende direktiv, der gælder for dem. Det udpegede organ skal 
anbringe CE-mærket på apparatet og udstede en skriftlig overensstemmelsesattest. 
Attesten skal opbevares af fabrikanten. 
5.2. Den tekniske dokumentation som anført i bilag IV skal stilles til rådighed for det udpegede 
organ. 
5.3. Apparatet skal undersøges, og de nødvendige forsøg foretages for at sikre, at apparatet er i 
overensstemmelse med kravene i direktivet. 
Såfremt det udpegede organ finder det nødvendigt, foretages undersøgelserne og afprøvnin­
gerne efter installering af apparatet. 
BILAG III 
CE-MÆRKE OG PÅSKRIFTER 
1. CE-mærket skal bestå af symbolet CE, som vist nedenfor, de sidste to cifre af det årstal, hvor mærket 
blev anbragt, samt identifikationssymbolet for det officielle organ, som har foretaget stikprøverne, 
EF-kontrollen eller EF-verifikationen. 
2. Apparatet eller mærkepladen skal være forsynet med CE-mærket samt følgende påskrifter: 
— fabrikantens navn eller identifikationssymbol 
— apparatets handelsnavn 
— i givet fald den nødvendige strømforsyning 
— apparatkategorien. 
Yderligere nødvendige oplysninger for installering og anvendelse tilføjes i henhold til arten af de 
forskellige apparater. 
21. 2. 89 De Europæiske Fællesskabers Tidende Nr. C 42/15 
BILAG IV 
TEKNISK DOKUMENTATION 
Den tekniske dokumentation skal indeholde følgende oplysninger, for så vidt som det officielle organ har 
brug for dem: 
— en generel beskrivelse af apparatet 
— konstruktionsprincipper og produktionstegninger samt lister over komponenter, delmontager, kredsløb 
osv. 
— de nødvendige beskrivelser og forklaringer til forståelse af ovenstående, herunder apparaternes funktion 
— en liste over de standarder, der er anført i artikel 5, og som helt eller delvis finder anvendelse, samt 
beskrivelser af de løsninger, der er valgt med henblik på at opfylde de væsentlige krav i tilfælde, hvor 
de i artikel 5 nævnte standarder ikke er anvendt 
— forsøgsrapporter 
— installations- og brugervejledningerne. 
BILAG V 
MINIMUMSKRITERIER FOR EVALUERING AF UDPEGEDE ORGANER 
De organer, som medlemsstaterne udpeger, skal opfylde følgende mindstekrav: 
— de skal råde over det nødvendige personale og apparatur 
— personalet skal have teknisk kompetence og faglig integritet 
— lederne og teknikerne skal med hensyn til de i dette direktiv omhandlede afprøvninger, rapporter, atte­
ster og overvågningsforanstaltninger være uafhængige af alle kredse, grupper og personer, der direkte 
eller indirekte har interesser på apparaturområdet 
— personalet har tavshedspligt 
— der skal tegnes en ansvarsforsikring, medmindre staten på grundlag af national ret påtager sig erstat­
ningsansvaret. 
Medlemsstaternes kompetente myndigheder eller organer udpeget af medlemsstaten kontrollerer jævnligt, 
at kravene i første og andet led er opfyldt.